তথ্যবিবরণী নম্বর : ১৩

**শেখ হাসিনা দেশকে উন্নত ও স্মার্ট দেশে পরিণত করতে কাজ করছেন**

 **--- পরিবেশমন্ত্রী**

বড়লেখা (মৌলভীবাজার), ১৮ আষাঢ় (২ জুলাই):

 পরিবেশ, বন ও জলবায়ু পরিবর্তন মন্ত্রী মোঃ শাহাব উদ্দিন বলেছেন, প্রধানমন্ত্রী শেখ হাসিনা ২০৪১ সালের মধ্যে বাংলাদেশকে ইউরোপ-আমেরিকার মতো উন্নত দেশে পরিণত করতে নিরলসভাবে কাজ করছেন। তাঁর নেতৃত্বে বাংলাদেশ হবে স্মার্ট বাংলাদেশ। কিন্তু অনেকে বাংলাদেশের উন্নয়ন সহ্য করতে না পেরে ষড়যন্ত্র শুরু করেছে। তারা মনে করছে এই সরকার ক্ষমতায় থাকলে তারা দেশকে ইরাক, আফগানিস্তান, লিবিয়া, সিরিয়ার মতো দেশে পরিণত করতে পারবে না। তাই, বাংলাদেশের উন্নয়নের জন্য শেখ হাসিনার নেতৃত্বে বাংলাদেশ আওয়ামী লীগকে আবারও ক্ষমতায় আনতে হবে।

 আজ মৌলভীবাজারের বড়লেখা উপজেলা পরিষদ মিলনায়তনে আয়োজিত ছাত্র-ছাত্রীদের মধ্যে শিক্ষা উপকরণ ও বাইসাইকেল, অসহায় ও দুঃস্থ মহিলাদের মধ্যে সেলাই মেশিন, ক্ষুদ্র নৃ-গোষ্ঠীর জনগণের মধ্যে হাঁস- মুরগি ও গরুর ঘরের উপকরণ বিতরণ অনুষ্ঠানে প্রধান অতিথির বক্তব্যে পরিবেশমন্ত্রী এসব কথা বলেন।

 মন্ত্রী বলেন, প্রধানমন্ত্রী শেখ হাসিনা মানবতার মা। তিনি সাধারণ গৃহস্থের মতো হাঁস-মুরগি ও কবুতর পালন করেন। সাধারণ গৃহস্থকে কীভাবে সাহায্য করা যায় তা তিনি ভালো করেই জানেন। তাঁর পরিকল্পনা মতো জনগণের জীবনমান উন্নয়নের জন্য সেলাই মেশিনসহ বিভিন্ন উপকরণ প্রদান করা হচ্ছে। এগুলো ব্যবহার করে তারা নিজেদের সন্তানদের শিক্ষিত করতে এবং পরিবারের আয় বাড়াতে পারবে।

 বড়লেখা উপজেলা নির্বাহী অফিসার সুনজিত কুমার চন্দের সভাপতিত্বে অনুষ্ঠানে অন্যান্যের মধ্যে উপস্থিত ছিলেন বড়লেখা উপজেলা পরিষদের চেয়ারম্যান সোয়েব আহমদ এবং বড়লেখা পৌরসভার মেয়র আবুল ইমাম মোঃ কামরান চৌধুরী।

 মন্ত্রী এর পূর্বে জুড়ী উপজেলা পরিষদ মিলনায়তনে মন্ত্রীর অনুকূলে প্রাপ্ত উপজেলা উন্নয়ন সহায়তা খাতের বরাদ্দ হতে জুড়ী উপজেলার মাধ্যমিক বিদ্যালয়ের ছাত্রীদের মধ্যে ছাতা এবং দুঃস্থ মহিলাদের মধ্যে সেলাই মেশিন, ‘ক্ষুদ্র নৃ-গোষ্ঠী জনগণের জীবনমান উন্নয়নে সমন্বিত প্রাণিসম্পদ প্রকল্প এর আওতায় হাঁস- মুরগি ও গরুর ঘরের উপকরণ বিতরণ করেন এবং জুড়ী বাংলাদেশ টি এস্টেট স্টাফ এসোসিয়েশন, জুড়ী অঞ্চল এর ৫৯তম আঞ্চলিক বার্ষিক সাধারণ সভায় যোগদান করেন। এছাড়া, মৌলভীবাজার জেলার বড়লেখা আরএইচডি চৌমুহনী-হাকালুকি হাওড় ভায়া কানুনগো জিসি রাস্তার সংস্কার কাজের ভিত্তিপ্রস্তর স্থাপন করেন।

#

দীপংকর/রাহাত/সঞ্জীব/জয়নুল/২০২৩/২১০৫ঘণ্টা

Handout Number : 12

**Sheikh Hasina is working to make a developed and smart country
 --- Environment Minister**

Barlekha (Moulvibazar), 2 July :

 Environment, Forest and Climate Change Minister Md. Shahab Uddin said, Prime Minister Sheikh Hasina has been working tirelessly to make Bangladesh a developed country like Europe and America by 2041. Bangladesh will be a smart country under her leadership. But some countries started conspiracy. They think that if this government remains in power, they will not be able to turn the country into countries like Iraq, Afghanistan, Libya, and Syria. Therefore, Bangladesh Awami League under the leadership of Sheikh Hasina should be brought to power for the development of Bangladesh.

 Environment Minister said these in the speech as the chief guest in a event organized at the Barlekha Upazila Parishad Auditorium in Moulvibazar today. The event was organized to distribute educational materials and bicycles to students, sewing machines to helpless and distressed women, poultry and cows along with house materials to small ethnic groups.

 On that occasion the Environment Minister said, Prime Minister Sheikh Hasina is the mother of humanity.  She keeps poultry and pigeons like a common householder.  She knows how to help the common householder.  As per her plan, various materials including sewing machines are being provided to improve the standard of living of the people.  By using these materials, they can educate their children and increase the family income.

 Barlekha Upazila Nirbahi Officer Sunjit Kumar Chanda presided over the event and among others Barlekha Upazila Parishad Chairman Shoeb Ahmad and Barlekha Municipality Mayor Abul Imam Md. Kamran Chowdhury were present.

 Earlier, in Juri Upazila Parishad Auditorium, the minister distributed umbrellas among the female students of secondary schools of Juri Upazila and sewing machines among poor women, distributed poultry, cow and house materials and attended the 59th Regional Annual General Meeting of Juri Bangladesh Tea Estate Staff Association, Juri Region.  He also laid the foundation stone for the renovation of Barlekha RHD of Moulvibazar district Choumuhani-Hakaluki Haor via Kanungo GC road.

#

Dipankar/Rahat/Sanjib/Joynul/2023/2100hour

তথ্যবিবরণী নম্বর : ১১

**দেশে কাঁচা মরিচ আমদানি সংক্রান্ত তথ্য**

ঢাকা, ১৮ আষাঢ় (২ জুলাই):

 ঈদের ছুটির পরে আজ রবিবার বিকাল ৫টা পর্যন্ত ৫৫ টন কাঁচা মরিচ দেশে এসেছে। আজ রাতে আরো কাঁচামরিচ আসবে।

 এখন পর্যন্ত ৩৬ হাজার ৮৩০ টন কাঁচা মরিচ আমদানির অনুমতি দেয়া হয়েছে। দেশে এসেছে মোট ৯৩ টন।

 এছাড়া ৯ লাখ ১৮ হাজার ৫০০ টন পেঁয়াজ আমদানির অনুমোদনের বিপরীতে দেশে এসেছে এক লাখ ৩৮ হাজার ৫০০ টন।

#

কামরুল/রাহাত/সঞ্জীব/জয়নুল/২০২৩/১৯২০ঘণ্টা

তথ্যবিবরণী                                                                        নম্বর : ১০

**বিএনপির মূল কৌশল বিশৃঙ্খলা সৃষ্টি ও নির্বাচন ভন্ডুলের অপচেষ্টা**

 **-- তথ্য ও সম্প্রচার মন্ত্রী**

ঢাকা, ১৮ আষাঢ় (২ জুলাই) :

তথ্য ও সম্প্রচার মন্ত্রী এবং আওয়ামী লীগের যুগ্ম সাধারণ সম্পাদক ড. হাছান মাহ্‌মুদ বলেছেন, বিএনপি যাই বলুক, তাদের মূল কৌশল দেশে বিশৃঙ্খলা সৃষ্টি এবং নির্বাচন ভন্ডুলের অপচেষ্টা করা, যা মির্জা ফখরুলের বক্তব্যে স্পষ্ট।

সদ্য উদ্‌যাপিত ঈদুল আজহার পর আজ প্রথম কর্ম দিবসে সচিবালয়ে নিজ মন্ত্রণালয়ের সভাকক্ষে সাংবাদিকদের সঙ্গে শুভেচ্ছা বিনিময় করেন মন্ত্রী।

এ সময় সাংবাদিকরা বিএনপি মহাসচিবের বক্তব্য ‘তাদের এক দফার আন্দোলনে কৌশলগত পরিবর্তন আনা হবে’ এ নিয়ে প্রশ্নের জবাবে হাছান বলেন, ‘বিএনপি কিছুদিন পরপরই কৌশল পরিবর্তন করে। কোনো সময় তারা হাঁটা, কোনো সময় বসা কর্মসূচি দেয়। কিন্তু তাদের মূল কৌশল দেশে বিশৃঙ্খলা সৃষ্টি এবং নির্বাচন ভন্ডুলের অপচেষ্টা।’

‘সরকারের পদত্যাগ ছাড়া নির্বাচন হতে দেওয়া হবে না’ মির্জা ফখরুলের এ বক্তব্য আমেরিকার ভিসানীতির পরিপন্থী কি না জানতে চাইলে মন্ত্রী বলেন, ‘মার্কিন ভিসানীতিতে বলা হয়েছে, যারা নির্বাচন বাধাগ্রস্ত করবে, তাদের ক্ষেত্রে এটি প্রয়োজ্য হবে। ঘোষণা অনুযায়ী যারা নির্বাচন ভন্ডুল করার চেষ্টা করবে, তাদের ওপরও এটি বর্তাবে।’

সরকারের সঙ্গে জামায়াতে ইসলামীর যোগাযোগ স্পষ্ট বলে বিএনপির মহাসচিবের দাবি জামায়াত অস্বীকার করেছে- এ বিষয়ে প্রশ্নে সম্প্রচার মন্ত্রী বলেন, জামায়াতে ইসলামী বিএনপির জোটে আছে। জোটের প্রধান শরিক তারা। আর দলটি সম্পর্কে যে বক্তব্য মির্জা ফখরুল দিয়েছেন, তা তো জামায়াতই অস্বীকার করেছে। তিনি আরো বলেন, ‘জামায়াত যেহেতু একটি রাজনৈতিক দল, তারা সমাবেশ করতে চেয়েছে বলে অনুমতি দেয়া হয়েছে। আমাদের সাথে জামায়াতের কোনো যোগাযোগ নেই, যোগাযোগের প্রয়োজনও নেই।’

দেশে বৈদেশিক মুদ্রার রিজার্ভ ও রেমিট্যান্স বেড়েছে, পাশাপাশি জাপান আন্তর্জাতিক সহযোগিতা সংস্থার (জাইকা) সহায়তা বৃদ্ধি পাচ্ছে -এ বিষয়ে জানতে চাইলে মন্ত্রী হাছান বলেন, বাংলাদেশ ব্যাংক থেকে আগেই বলা হয়েছিল যে দ্রুতই আমাদের অর্থনীতি ইতিবাচক ধারায় ফিরবে। সেটির প্রতিফলন হয়েছে গত মাসে। আমাদের রেমিট্যান্স প্রবাহ বেড়েছে। তিনি আরো বলেন, গত বছরের একই সময়ের তুলনায় ৫৮ শতাংশ বেশি রেমিট্যান্স এসেছে। এক মাসে ২০২ কোটি ডলার রেমিট্যান্স এসেছে। একই সঙ্গে জাইকা দুই হাজার ২৭৩ কোটি টাকা ঋণ দেয়ার ঘোষণা দিয়েছে। সামনের দিনগুলোতে অর্থনীতি আরো চাঙ্গা হবে।

দ্রব্যমূল্য বৃদ্ধি নিয়ে প্রশ্নে তথ্যমন্ত্রী বলেন, উৎসব-পার্বণে অন্য দেশগুলো দ্রব্যমূল্য কমায়, আর আমাদের দেশের কিছু ব্যবসায়ী বাড়ায়। এটি অবশ্যই আমাদের জনগণের জন্য ভোগান্তি তৈরি করছে। যারা এটি করে তাদের বিরুদ্ধে অবশ্যই ব্যবস্থা নেয়া দরকার।

‘ভোক্তা অধিকার সংরক্ষণ অধিদপ্তরসহ সরকারি সংস্থাগুলো এ সব বিষয়ে আগের তুলনায় বেশি কার্যকর পদক্ষেপ নিচ্ছে, ব্যবসায়ীদের শীর্ষ সংগঠন এফবিসিসিআইও বিভিন্ন সময় তাদের বিরুদ্ধে কথা বলছে’ উল্লেখ করে মন্ত্রী বলেন, ‘আমি ব্যক্তিগতভাবে মনে করি, যারাই এটি করবে, তাদের বিরুদ্ধে ত্বরিত ব্যবস্থা গ্রহণ করা প্রয়োজন। প্রধানমন্ত্রী এরই মধ্যে নির্দেশনা দিয়েছেন তাদের বিরুদ্ধে ব্যবস্থা গ্রহণ করতে। এর আগে অনেক ক্ষেত্রে করা হয়েছে, সামনেও করা হবে।’

অবৈধ আইপিটিভির বিরুদ্ধে অভিযানের সময়সীমা নির্ধারণ করা হয়েছে কি না জানতে চাইলে সম্প্রচারমন্ত্রী হাছান বলেন, এ বিষয়ে সময় নির্ধারণ করবে স্থানীয় জেলা প্রশাসন। আমরা তাদের চিঠি দিয়েছি, অবৈধভাবে পরিচালিত আইপিটিভি এবং ইউটিউবের নামে যারা চাঁদাবাজি ও মানুষের চরিত্রহনন করছে, তাদের বিরুদ্ধে যাতে ব্যবস্থা নেয়া হয়। কোনো কোনো জেলা প্রশাসন ঈদের আগেই অভিযান পরিচালনা করেছে, বাকিরাও প্রস্তুতি নিচ্ছে, জানান মন্ত্রী।

#

আকরাম/রাহাত/সঞ্জীব/রেজাউল/২০২৩/১৮১০ ঘণ্টা

তথ্যবিবরণী                                                                                 নম্বর : ০৯

**কোভিড-১৯ সংক্রান্ত সর্বশেষ প্রতিবেদন**

ঢাকা, ১৮ আষাঢ় (২ জুলাই) :

স্বাস্থ্য অধিদপ্তরের তথ্যানুযায়ী শনিবার সকাল ৮টা থেকে আজ রবিবার সকাল ৮টা পর্যন্ত ২৪ ঘণ্টায় দেশে ৪২ জনের শরীরে করোনা সংক্রমণ পাওয়া গেছে। নমুনা পরীক্ষার বিপরীতে রোগী শনাক্তের হার ৫ দশমিক ৩৬ শতাংশ। এ সময় ৭৮৪ জনের নমুনা পরীক্ষা করা হয়েছে।

গত ২৪ ঘণ্টায় কোভিড-১৯ আক্রান্ত হয়ে কেউ মারা যায়নি। এ পর্যন্ত ২৯ হাজার ৪৬২ জন করোনায় মৃত্যুবরণ করেছেন। করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ২০ লাখ ৯ হাজার ১৮৫ জন।

#

সুলতানা/রাহাত/সঞ্জীব/রেজাউল/২০২৩/১৭৩৫ ঘণ্টা

তথ্যবিবরণী                                                                        নম্বর : ০৮

**খাদ্যশস্য ধারণক্ষমতা ৩৫ লাখ মেট্রিক টনে উন্নীত করা হবে**

 **- খাদ্যমন্ত্রী**

ঢাকা, ১৮ আষাঢ় (২ জুলাই) :

খাদ্যমন্ত্রী সাধন চন্দ্র মজুমদার বলেছেন, দেশের খাদ্যগুদামে খাদ্যশস্য ধারণক্ষমতা ৩৫ লাখ মেট্রিক টনে উন্নীত করা হবে। বর্তমানে ২১ লাখ ৮০ হাজার মেট্রিক টন খাদ্যশস্য ধারণক্ষমতা আছে। খাদ্যশস্য মজুদ আছে ২০ লাখের ওপর।

আজ নওগাঁর মহাদেবপুর উপজেলার সরস্বতীপুর এলাকায় ১ হাজার মেট্রিক টন ধারণ ক্ষমতাসম্পন্ন নবনির্মিত এলএসডি’র উদ্বোধন অনুষ্ঠান শেষে সাংবাদিকদের এসব কথা জানান তিনি।

খাদ্যমন্ত্রী বলেন, দেশে ৮টি আধুনিক স্টিল সাইলো নির্মাণ করা হচ্ছে। এর কাজ প্রায় শেষের দিকে। এতে করে আরো সাড়ে ৬ লাখ মেট্রিক টন খাদ্যশস্য ধারণ ক্ষমতা বৃদ্ধি পাবে। পাশাপাশি সারাদেশে ৫ হাজার মেট্রিকটন ধারণ ক্ষমতার আরও ২০০টি পেডি সাইলো নির্মাণ করা হবে। ইতিমধ্যে ৩০টি অনুমোদন হয়ে গেছে।

মন্ত্রী বলেন, পেডি সাইলো নির্মিত হলে প্রান্তিক কৃষক সহজেই ধান সরবরাহ করতে পারবেন। কৃষক ভিজা ধান নিয়ে এলেও তা রাখার সুযোগ থাকছে। কারণ স্বয়ংক্রিয়ভাবে তা শুকিয়ে যাবে। ভিজার অভিযোগে আর কোনো কৃষকের ধান ফেরত নিয়ে যেতে হবে না।

সাংবাদিকদের এক প্রশ্নের জবাবে মন্ত্রী বলেন, চলতি বোরো মৌসুমে সরকার সাড়ে ১২ লাখ মেট্রিক টন চাল ও ৪ লাখ মেট্রিক ধান ক্রয়ের সিদ্ধান্ত নিয়েছে। আগামি আগস্ট মাসের ৩০ তারিখ পর্যন্ত ক্রয়ের সময় নির্ধারণ করা হয়েছে। ইতোমধ্যে ঈদের আগে পর্যন্ত ৭ লাখ ১০ হাজার মেট্রিক টন চাল ও ১ লাখ ২১ হাজার মেট্রিক টন ধান ক্রয় করা হয়েছে। এখনো পর্যন্ত ধান-চাল ক্রয়ের অভিযান সন্তোষজনক।

সাধন চন্দ্র মজুমদার বলেন, প্রধানমন্ত্রী শেখ হাসিনার নির্দেশে টিসিবি ডিলারদের মাধ্যমে ১ কোটি পরিবারের মাঝে ৫ কেজি করে চাউল বিতরণ করা হবে। এতে করে বছরে ১ কোটি পরিবারের জন্য ৬ লাখ মেট্রিক টন চাল প্রয়োজন হবে। পাশাপাশি ওএমএস কার্যক্রম চলবে।

মন্ত্রী আরো বলেন, এ সপ্তাহে খাদ্য উৎপাদন, বিপণন, সরবরাহসহ বিভিন্ন বিষয়ে একটি আইন সংসদে পাস হবে। এই আইন পাস হলে খাদ্যশস্য বিপণন, সংরক্ষণ ও ছাটাই বিষয়ে শৃঙ্খলা ফিরে আসবে।

এ সময় স্থানীয় সংসদ সদস্য ছলিম উদ্দিন তরফদারসহ জেলা ও পুলিশ প্রশাসন এবং খাদ্য বিভাগের ঊর্ধ্বতন কর্মকর্তাগণ উপস্থিত ছিলেন।

#

কামাল/পরীক্ষিৎ/আসমা/২০২৩/১৫৫০ ঘণ্টা

তথ্যবিবরণী                                                                        নম্বর : ০৭

বিজিবি’র অভিযান

**গত মাসে ১৮৪ কোটি টাকার চোরাচালান পণ্যসামগ্রী জব্দ**

ঢাকা, ১৮ আষাঢ় (২ জুলাই) :

বর্ডার গার্ড বাংলাদেশ (বিজিবি) জুন মাসে দেশের সীমান্ত এলাকাসহ অন্যান্য স্থানে অভিযান চালিয়ে সর্বমোট ১৮৪ কোটি ৩৬ লাখ ৪৩ হাজার টাকা মূল্যের বিভিন্ন প্রকারের চোরাচালান পণ্যসামগ্রী এবং অস্ত্র ও গোলাবারুদ জব্দ করতে সক্ষম হয়েছে।

জব্দকৃত চোরাচালান দ্রব্যের মধ্যে রয়েছে ১১ কেজি ২২৮ গ্রাম স্বর্ণ, ১৪ কেজি ২০০ গ্রাম রূপা, ১ লাখ ৭০ হাজার ৫৯৯টি কসমেটিক্স সামগ্রী, ৭ হাজার ১৬৮টি ইমিটেশন গহনা, ২২ হাজার ৩২০টি শাড়ি, ২ হাজার ৬৫৮টি থ্রিপিস, লেহেঙ্গা, শার্টপিস, চাদর, কম্বল, ১ হাজার ৭৯৩টি তৈরি পোশাক, ২ হাজার ৫২৬ ঘনফুট কাঠ, ৮ হাজার ৮২৯ কেজি চা পাতা, ২২ হাজার ৫০ কেজি কয়লা, ১ হাজার ৯১৭ কেজি কারেন্ট, সুতার জাল, ২টি কষ্টি পাথরের মূর্তি, ৬০ কেজি কচ্ছপের হাড়, ৭২৫ কেজি গ্যামাক্সিন পাউডার, ৬টি ট্রাক, ১৪টি পিকআপ, ট্রাক্টর, ট্রলি ২টি বাস, ৩টি প্রাইভেটকার, মাইক্রোবাস, ১৮টি সিএনজি, ইজিবাইক এবং ৮৬টি মোটরসাইকেল।

উদ্ধারকৃত অস্ত্রের মধ্যে রয়েছে ১টি পিস্তল, ২টি ম্যাগাজিন, ১টি মর্টার শেল, ১৬ রাউন্ড গুলি এবং ১০ কেজি পেট্রোল বোমা তৈরি পাউডার।

এছাড়াও গত মাসে বিজিবি বিপুল পরিমাণ মাদকদ্রব্য জব্দ করেছে। জব্দকৃত মাদক ও নেশাজাতীয় দ্রব্যের মধ্যে রয়েছে ১৪ লাখ ৬১ হাজার ১৬ পিস ইয়াবা ট্যাবলেট, ৭ কেজি ৩৯০ গ্রাম ক্রিস্টাল মেথ আইস, ২৬ কেজি ৩ গ্রাম হেরোইন, ১৫ হাজার ৩৭৪ বোতল ফেনসিডিল, ১৬ হাজার ৭৯৩ বোতল বিদেশি মদ, ৩ হাজার ৫৩৯ ক্যান বিয়ার, ১ হাজার ৭৫৮ কেজি গাঁজা, ৮ লাখ ৫ হাজার ৫৩৬ প্যাকেট বিড়ি ও সিগারেট, ৪ বোতল লাইসার্জিক এসিড ডাইইথাইলঅ্যামাইড (এলএসডি), ৪৯ হাজার ৯১৭টি নেশাজাতীয় ইনজেকশন, ট্যাবলেট, ২ হাজার ৫৪৬টি এ্যানেগ্রা, সেনেগ্রা ট্যাবলেট, ২ হাজার ১০২টি ইস্কাফ সিরাপ, ১ হাজার ৫১০ বোতল এমকেডিল, কফিডিল, ১০ লাখ ৩৪ হাজার ৮৮৯ পিস বিভিন্ন প্রকার ঔষধ এবং ১ লাখ ২৯ হাজার ৪১৭টি অন্যান্য ট্যাবলেট।

সীমান্তে বিজিবি’র অভিযানে ইয়াবাসহ বিভিন্ন প্রকার মাদক পাচার ও অন্যান্য চোরাচালানে জড়িত থাকার অভিযোগে ১৮৩ জন চোরাচালানীকে এবং অবৈধভাবে সীমান্ত অতিক্রমের দায়ে ৮৫ জন বাংলাদেশি নাগরিক, ৫ জন ভারতীয় নাগরিক এবং ৩৭ জন মিয়ানমার নাগরিককে আটকের পর তাদের বিরুদ্ধে আইনানুগ ব্যবস্থা গ্রহণ করা হয়েছে।

#

শরীফুল/মেহেদী/পরীক্ষিৎ/রাসেল/আসমা/২০২৩/১৫০০ ঘণ্টা

তথ্যবিবরণী                                                                        নম্বর : ০৬

**ঈদযাত্রা পুরোটাই ভাল হয়েছে, ঈদ আনন্দায়ক হয়েছে**

 **- নৌপরিবহন প্রতিমন্ত্রী**

ঢাকা, ১৮ আষাঢ় (২ জুলাই) :

নৌপরিবহন প্রতিমন্ত্রী খালিদ মাহমুদ চৌধুরী বলেছেন, এবারের ঈদযাত্রা ঝামেলাহীন ও আনন্দদায়ক হয়েছে। মানুষ স্বচ্ছন্দে বাড়ি যেতে পেরেছে এবং ফিরতে পারছে। গতবারের চেয়ে পশু কোরবানি এবার বেশি হয়েছে। তীব্র তাপদাহের মধ্যে ঈদে প্রশান্তির বৃষ্টি এসেছে। এটা আল্লাহর বিশেষ রহমত। এখন আমন ধান রোপণের সময়। তীব্র তাপদাহে ক্ষেত খামার চৌচির হয়ে পড়েছিল। বৃষ্টি হওয়ার ফলে কৃষকের কাছে ধানের বীজ রোপণ করা সহজ হয়েছে। কৃষকের কাছে এ বৃষ্টিটা ঈদের উপহার।

প্রতিমন্ত্রী আজ মন্ত্রণালয়ের সভাকক্ষে কর্মকর্তা-কর্মচারীদের সাথে ঈদ পরবর্তী শুভেচ্ছা বিনিময় শেষে এসব কথা বলেন।

প্রতিমন্ত্রী জানান, গত শুক্রবার ঢাকা সদরঘাট টার্মিনালের লালকুঠি ঘাটে ‘এমভি ময়ুর-৭’ লঞ্চে অগ্নিকাণ্ড ঘটে। তাৎক্ষণিক ব্যবস্থা নেয়ায় কোন হতাহত হয়নি। ঘটনা তদন্তে নৌপরিবহন অধিদফতর ছয় সদস্যের একটি কমিটি করেছে। কমিটিকে ১০ কার্যদিবসের মধ্যে প্রতিবেদন দাখিলের নির্দেশ দেয়া হয়েছে। তিনি বলেন, এদিকে গতকাল শনিবার ঝালকাঠির সুগন্ধা নদীতে তেলবাহী জাহাজ ‘ওটি সাগর নন্দিনী-২’ এ অগ্নিকাণ্ড ঘটে। রান্নাঘর থেকে আগুনের সূত্রপাত। ওয়েল ট্যাংকারে আগুন না লাগায় বড় ধরনের বিপর্যয় থেকে বেঁচে গেছে। এই ঘটনায় ঝালকাঠি জেলা প্রশাসন একটি তদন্ত কমিটি গঠন করেছে।

প্রতিমন্ত্রী বলেন, নৌনিরাপত্তার জন্য যতটুকু প্রস্তুতি দরকার সেটি আগে পর্যাপ্ত ছিলনা। গত ১৫ বছরে আমরা নিরাপত্তার জন্য যথেষ্ট ব্যবস্থা নিয়েছি। নৌপথ খননের ব্যবস্থা নিয়েছি। নৌপথ খননের জন্য ড্রেজার সংগ্রহ করছি। আগামী ৩ বছর পর আধুনিক নৌপথ ও নৌনিরাপত্তায় যথাযথ ব্যবস্থা দেখা যাবে। এলক্ষ্যে যেসব ব্যবস্থা নেয়া দরকার সেটি করতে পারবো।

#

জাহাঙ্গীর/মেহেদী/পরীক্ষিৎ/মাহমুদা/আসমা/২০২৩/১৪৪২ ঘণ্টা